વિજય રૂપાણીના શહેરમાં જ ડૉક્ટરોની આજીજી, 'હૉસ્પિટલોને ઓક્સિજન આપો નહીં તો દર્દીઓ મરી જશે'\nબીજી બાજુ, રાજ્ય સરકારનું કહેવું છે કે રાજ્યમાં પૂરતા પ્રમાણમાં ઓક્સિજનનું ઉત્પાદન થઈ રહ્યું છે અને ક્વોટા ઉપલબ્ધ છે.

ગુજરાત હાઈકોર્ટમાં આ મુદ્દે સુનાવણી ચાલુ છે. દેશની પાંચથી વધુ હાઈકોર્ટમાં કોરોના સંબંધિત સરકારની કામગીરી વિશે સુનાવણી ચાલી રહી છે.

દેશની સર્વોચ્ચ અદાલતે પણ કોરોના સંબંધિત સ્થિતિની સુઓ-મોટો નોંધ લઈને કેન્દ્ર સરકાર પાસેથી રાષ્ટ્રીય આયોજન વિશેની વિગતો માગી છે.

ગુજરાત સરકાર દ્વારા બહાર પાડવામાં આવેલી માહિતી મુજબ, ગુરુવાર સાંજની સ્થિતિ પ્રમાણે, રાજ્યમાં કોરોનાના 92 હજાર 84 ઍક્ટિવ કેસ છે, જે એક-બે દિવસમાં એક લાખને પાર કરી જશે એવી આશંકા સેવવામાં આવી રહી છે.  

'અનેક રજૂઆતો કરી, પણ...'

ગોંડલની શ્રીરામ સાર્વજનિક હૉસ્પિટલની મૅનેજમૅન્ટ કમિટીના સભ્ય દેવેન્દ્રસિંહ ઝાલાના જણાવ્યા પ્રમાણે, "અમારે ત્યાં કોરોનાના 35 બેડ છે અને તે પૂરેપૂરા ભરાઈ ગયા છે. તંત્ર દ્વારા કોવિડની કામગીરીના સંકલન માટે વૉટ્સઍપ ગ્રૂપ બનાવવામાં આવ્યું છે."

"જેમાં કોવિડ માટે કેટલા ખાટલા ફાળવવામાં આવ્યા છે અને કેટલા ઉપલબ્ધ છે તેની માહીત ઉપલબ્ધ કરાવવાની હોય છે અને જરૂરિયાત વિશે જણાવવાનું હોય છે. આ ગ્રૂપમાં તથા અન્ય રીતે પણ અમે તથા અન્ય હૉસ્પિટલોએ સ્થાનિક તંત્રને પરમદિવસ રાતથી રજૂઆત કરી રહ્યા છીએ. છતાં ઓક્સિજન નથી મળી રહ્યો."

"ગઈકાલે રાત્રે એક ગાડી ગઈ હતી, જે બપોરે ત્રણેક વાગ્યા આસપાસ 22 બોટલ લઈને આવી છે. જેનાથી થોડા સમય માટે સમસ્યા હળવી થઈ છે, પરંતુ આગામી સમય વિશે કંઈ ખબર નથી."

"આ પહેલાં બે દરદીનાં અવસાન થઈ ગયા. ટ્રસ્ટની અન્ય એક ગાડી શાપરમાં (રાજકોટ જિલ્લો) ઓક્સિજન માટે ગઈ છે, પરંતુ હજુ નથી આવી."

રાજકોટની જેનેસિસ હૉસ્પિટલોના તબીબોએ ઓક્સિજનની કમીને લઈને પત્રકાર પરિષદ કરી હતી. 

તેમના કહેવા પ્રમાણે તેમની હૉસ્પિટલમાં ઓક્સિજનનો જથ્થો ખૂબ ઓછો છે અને જો ઓક્સિજનની સપ્લાય કરવામાં નહીં આવે તો દર્દીઓનાં મોત પણ થઈ શકે છે. 

જેનેસિસ હૉસ્પિટલના ડૉ. અર્ચિત રાઠોડે પત્રકારોને કહ્યું હતું કે બહુ ગંભીર દર્દીઓ ઓક્સિજન વિના જીવી શકે નહીં, બે મિનિટ પૂરતો પણ ઓક્સિજન સપ્લાય થતો બંધ ના થવો જોઈએ. 

જેનેસિસના ડૉક્ટરોના કહેવા પ્રમાણે તેઓ પ્રયત્નો કરી રહ્યા છે પરંતુ તેમને ઓક્સિજન મળી રહ્યો નથી, તેમનો આશય પેનિક ફેલાવાનો નથી પરંતુ સાચી સ્થિતિ શું છે તે દર્શાવવાનો છે. 

'દાખલ તો કરીએ પણ...'

દક્ષિણ ગુજરાતની એક ખાનગી હૉસ્પિટલના તબીબના જણાવ્યા પ્રમાણે, "તંત્રની...\n\ntl;dr:
કોરોનાની બીજી લહેરમાં દરદીઓને ઓક્સિજનની વધુ જરૂર ઊભી થઈ રહી છે, રાજ્યની અનેક હોસ્પિટલમાંથી પૂરતા પ્રમાણમાં મેડિકલ ઓક્સિજન ન હોવાની બૂમરાણ સંભળાઈ રહી છે.